**Narodna basna**

**LISICA I GAVRAN**

Gavran je našao poveći komad sira i, stojeći na grani drveta, držao je čvrsto sir u kljunu.


Lisica to opazi i pošto se privukla drvetu, poče da hvali gavrana.

* Ti si veoma lepa ptica – reče ona – imaš prekrasno perje! Niko na svetu ne bi bio tako savršen kao ti, samo kada bi umeo da pevaš!

Gavranu se nije svidelo da pored tolike svoje lepote ima i neki nedostatak. Da bi uverio lisicu da ume i da peva, on otvori kljun i zagrakta.

Sir mu ispade iz kljuna, lisica zgrabi plen i pobeže.

* Е, moj gavrane – mislila je ona – ti imaš glasa i sjaja, ali nemaš pameti.



 OTKRIVAMO NOVE REČI:

**komad** – deo nečega

**savršen** – neko ko je najbolji u svemu

**plen** – ono što je oteto od drugog

 PITAMO, PRIČAMO:

1. Šta je privuklo pažnju lisice?
2. Zašto lisica govori lepe reči gavranu?
3. Šta nam to govori o njoj?
4. Кako te reči deluju na gavrana?
5. Šta nam to govori o njemu?
6. Šta lisica zaista misli o gavranu?
7. Čemu nas uči ova basna?

 TVOJE REČI:

„Gavranu se nije svidelo da pored tolike svoje lepote ima i neki nedostatak. Kakav bi to gavran želeo da bude? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gavrana vređa kad mu lisica kaže da on nešto ne može. Voleo bi da je savršen. Kad je neko takav, kažemo da je SUJETAN. **Zapamti!**